procesaur/Wiki.mk huggingface dataset:
ФК Спортинг Лисабон

ФК Спортинг Лисабон или само Спортинг е португалски фудбалски клуб од Лисабон, кој во моментов се натпреварува во Примеира лига, највисокото ниво на португалскиот фудбал.
Клубот е основан во 1906 година и важи за еден од најуспешните клубови во Португалија, заедно со нивните најголеми ривали Бенфика и Порто со кои ја сочинуваат ''големата фудбалска тројка'' во земјата. Во клупската историја со освоени 19 национални титули, 17 купови и 9 суперкупови, Спортинг е трет клуб по успешност во Португалија зад Бенфика и Порто. Покрај тоа, клубот има и една титула во европските натпреварувања, освоена во Купот на победниците на куповите во сезоната 1963-1964, кога во финалето го победиле унгарскиот МТК.
Својте домашни натпревари, Спортинг ги игра на стадионот Жозе Алваладе, изграден во 2003 година, кој го заменил стариот стадион со истото име. Традиционалните бои на клубот се зелената и белата, а прекарот на клубот е ''Leões'' (Лавови), симбол кој што се наоѓа и на средината од грбот на клубот. Химната на клубот е насловена како "A Marcha do Sporting" (Маршот на Спортинг).
1 Играчи
2 Стручни кадри
2.1 Управен одбор
,
Претседател и сопственик, Фредерико Варандас
Заменик претседатели, Франсиско Салгадо Педро Жозе Кореја
Спортски директор, Уго Виана
Тим менаџер, Бето
Маркетинг директор, Паулињо
Скаутинг директор, Раул Жозе
2.2 Тренерски штаб
,
Тренер, Руи Боржеш
Втор тренер, Карлош Фернандеш
Асистенти, Аделио Кандидо Емануел Феро
Тренери на голманите, Жорже Витал Тијаго Фереира
Фитнес тренер, Гонсало Алваро
Координатор на младинските екипи, Жоао Пауло Кошта
Општ лекар, Жоао Педро Араужо
Физиотерапевти, Пауло Бареира Уго Фонтес Рубен Фереира
3 Трофеи
3.1 Домашни натпреварувања
* Примеира лига: 21
: 1940-1941, 1943-1944, 1946-1947, 1947-1948, 1948-1949, 1950-1951, 1951-1952, 1952-1953, 1953-1954, 1957-1958, 1961-1962, 1965-1966, 1969-1970, 1973-1974, 1979-1980, 1981-1982, 1999-2000, 2001-2002, 2020-2021, 2023-2024, 2024-2025.
* Куп на Португалија: 18
: 1940-1941, 1944-1945, 1945-1946, 1947-1948, 1953-1954, 1962-1963, 1970-1971, 1972-1973, 1973-1974, 1977-1978, 1981-1982, 1994-1995, 2001-2002, 2006-2007, 2007-2008, 2014-2015, 2018-2019, 2024-2025.
* Лига куп на Португалија: 4
: 2017-2018, 2018-2019, 2020-2021, 2021-2022.
* Суперкуп на Португалија: 9
: 1982, 1987, 1995, 2000, 2002, 2007, 2008, 2015, 2021.
3.2 Меѓународни натпреварувања
* Куп на победниците на куповите: 1
: 1963-1964
* Куп на УЕФА
:Финалист : 2004-2005
Александар Стојчев

Александар Стојчев (Пинтија, , – , Скопско, ) ― македонски бранител, полицаец во МВР, учесник во воениот конфликт во Македонија во 2001 година. Загинал на 23 јуни 2001 кај гробиштата во Брњарци во Битката за Арачиново. Официјално загинал при престрелка со албанските терористи, но постојат тези дека е убиен од граната на македонската армија, поради некоординираност помеѓу АРМ и МВР.
1 Животопис
1.1 Живот, војната 2001 и сведоштва
На 23 јуни 2001 година, со цел на терористичкото насилије и престрелка беше и Александар, ословуван по своите прекари Аце или Сашо. Трагичната вест брзо се пронесе а немилиот настан никогаш да не се повтори, но и да не се заборави. 30 годишниот полицаец го остави неговиот син сирак, а сопругата со многу болка и искушенија кои ја очекуваат во животот. Заедно со родителите кои ја проколнуваат судбината во незаборав и спомен Александар ќе го носат сите оние кои го познаваа и кои им помагаше.
Во негова чест, во паркот на бранителите во скопско Драчево, била поставена спомен-плоча при спомен-фонтана. Александар Стојчев посмртно е одликуван со медал за храброст од Претседателот на Р Македонија.
2 Вистината околу смртта и некоординираноста помеѓу АРМ и МВР
За време на војната во 2001 година, кога функционираше таканаречената широка влада, припадниците на двете клучни министерства (Министерството за внатрешни работи, раководено од ВМРО-ДПМНЕ, и Министерството за одбрана, раководено од СДСМ) поради некоординираност се однесуваа како две непријателски војски. Македонската јавност сè уште се замајува со некаква верзија за настанот според која сè се сведува на тоа дека тројцата припадници на МВР се убиени од албанските терористи при акцијата за ослободување на Арачиново, кое претходно, на 9 јуни 2001 година, тогашната ОНА го прогласи за слободна територија. Ниту една влада досега не успеала да го расветли контроверзното загинување на бранителите кај гробиштата во Брњарци, село на околу два километри од скопско Арачиново.
Потресните информации за загинувањето на полицајците на гробиштата кај Брњарци, според поранешниот разузнавач Јанко Бачев, се криеле од јавноста затоа што државата ќе морала да им плати обесштетување на нивните семејства.
На гробиштата кај Брњарци на 23 јуни 2001 година кога загинаа тројцата полицајци Александар Стојчев, Никола Пехчевски и Атанас Јанев, од артилериски оган тешко беше ранет Оливер Китановски, припадник на Единицата за специјални задачи „Тигар“. Почина по пет дена, на 21 годишна возраст. Четворицата бранители, како што сведочат нивни колеги, доброволно се пријавиле да учествуваат во првите редови во акцијата за ослободување на Арачиново.
Киназа

Во биохемијата, киназа е вид на ензим кој го катализира трансферот на фосфатни групи од високоенергетски молекули, дарители на фосфат на супстратот. Овој процес е познат како фосфорилација кога супстратот добива фосфатна група, а ATP донира фосфатна група. Спротивно на тоа, дефосфорилација е процесот кога фосфорилиран супстрат донира фосфатна група, а ADP ја добива таа група и преминува во ATP.
Трансаминаза

Во биохемијата, трансаминаза или аминотрансфераза е ензим кој врши катализа на трансаминацијата помеѓу аминокиселина и &alpha;-кето киселина. Овие ензими се важни во синтезата на аминокиселини, кои потоа формираат белковини. Во медицината, тие се важен индикатор на функцијата на црниот дроб.
Аминокиселината содржи амино (NH<sub>2</sub>) група. Кето киселината содржи кето (=O) група. При трансаминација, NH<sub>2</sub> групата на едната молекула се заменува со =O групата на другата молекула. Аминокиселината станува кето киселина, а кето киселината станува аминокиселина.
Зголемената концентрација на трансаминази може да биде индикатор за оштетување на црниот дроб. Две важни трансаминази се аспартат трансаминаза (AST) и аланин трансаминаза (ALT).
Ропотамо

Ропотамо (|Ропотамо, од |Ροπόταμος, „погранична река“) — релативно кратка река во југоисточна Бугарија. Извира од масивот Странџа, тече 48,5 км и се влева во Црното Море меѓу одморалишните места Дјуни и Приморско.
Реката е позната по своето устие широко 30 м, каде живеат најразлични растителни видови, од кои преку 100 се загрозени. Долното течение е природен резерват и заштитена област уште од 1940 г. и во него се наоѓа највисоката песочна дина на Балканот. Ова е популарно место за разонода поради убавите водни лилјани на карпестите предели над реката, кои воедно се гнездилиште на белоопашест орел.
1 Ледник Ропотамо
По реката е наречен ледникот Ропотамо на островот Ливингстон во состав на Јужните Шетлантски Острови на Антарктикот.
2 Поврзано
* Бугарски црноморски брег
* Список на реки во Бугарија
3 Галерија
Аскер

Аскер (арап. عسكر (војска), |asker, татар. ''гаскәр'') — арапски збор за војник, кој бил преземен од туркиските народи (Турци, Татари).
1 Историја
''Аскерите'' биле вообичаено име за османлиските војници во балканските земји под османлиска власт.
За време на војната за Нагорно Карабах, Ерменците ги нарекувале азербејџанските војници аскери.
2 Поврзано
* Турцизми
За грст долари

За грст долари (италијански: ''Per un pugno di dollari'') — италијанско-шпанско-германски филм од 1964 година, во режија на Серџо Леоне. Сценариото е дело на Адријано Болцони, Виктор Андре Катена, Серџо Леоне и Џејми Комас Џил. Главните улоги во филмот ги играат: Клинт Иствуд, Џан Марија Волонте (како Џон Велс), Маријан Кох, Волфганг Лукши, Хосе Калво, Антонио Прието, Јозеф Егер (како Џо Еџер) итн. Музиката за филмот ја компонирал Енио Мориконе. Ова е првиот дел од серијата неколку „шпагети“ вестерн-филмови кои го прославиле Клинт Иствуд.
1 Содржина
Еден осамен револвераш по име Џо (го игра Иствуд) пристигнува во мексиканското гратче Сан Мигел, кое се наоѓа на границата со САД и веднаш се спријателува со сопственикот на локалната кафеана, Силванито. Тој дознава дека во градот владеат две банди: едната предводена од Џон Бакстер (го игра Лукши), а другата под водство на суровиот Рамон Рохо (го игра Волонте). Во една престрелка, Џо убива четворица од бандата на Бакстер и затоа, добива покана да ѝ се придружи на групата на Рохо. Така, тој одлучува да работи истовремено за двете банди со цел да ги раскара при што заработува многу пари. Притоа, тој успева да ја ослободи убавата жена Марисол (ја игра Кох) која е заробена од Рамон. Меѓутоа, неговата двојна игра е откриена и Џо е брутално претепан. Сепак, додека луѓето на Рамон се пијанат, Џо успева да избега од заробеништвото, а потоа, засолнет надвор од градот, со помош на барменот Силванито (го игра Калво) се опоравува. Бидејќи не е целосно подготвен за борба, Џо изработува челичен оклоп и го предизвикува Рамон на двобој. Рамон неколкупати успева да го погоди, но не може да сфати зошто Џо не умира. Потоа, Џо смртно го ранува Рамон и тогаш му ја открива тајната на оклопот. Откако го ослободува малото место од двете банди, Џо си заминува во непозната насока.
Општина Србиново

:''За истоименото село, видете Србиново.''
Општина Србиново — рурална поранешна општина во Македонија, основана 1996 година, а престанала да постои со законот за територијална поделба на Македонија од 2004 година, кога била припоена на Општина Гостивар. Седиште на општината било селото Србиново.
1 Поврзано
* Општина Гостивар
* Општини во Македонија
* Србиново
Вилија

Вилија (|Вілія, |Wilia) или Нерис (|Neris) — река во Белорусија и Литванија, десна притока на Неман. Долга е вкупно 510 км.
Извира во Белорусија и тече низ земјата 276 км и се нарекува Вилија, па продолжува во Литванија 235 км под името Нерис.
Нерис ја поврзува старата престолнина Кернаве со денешниот главен град Вилнус. Долж бреговите се наоѓаат гробници од стариот век. Кај селото Кармазинај, 25 км од Вилнус се расположени погребни могили со камења од митолошко значење и свет даб.
1 Сливно подрачје
1.1 Во Белорусија
Од вкупното сливно подрачје, ѝ припаѓаат на Белорусија . Во Белурусија реката се нарекува Вилија. На неа се наоѓа Вилејското Езеро кај градот Вилејка. Ова е најголемото вештачко езеро во земјата и второ по големина, по приридното езеро Нарач.
1.1.1 Десни притоки
* Нарач
* Сервач
1.1.2 Леви притоки
* Илија
* Вуша
* Ошмјанка
1.2 Во Литванија
Сливното подрачје на реката во Литванија изнесува , каде таа се нарекува Нерис.
1.2.1 Притоки
* Вилња
* Воке
* Бражуоле
* Дукшта
* Мусе
* Лаукиста
* Ломена
* Локис
* Шешува
* Сајде
2 Поврзано
* Вилејка
* Неман
Чазма

Чазма — град во централниот дел на Хрватска. Градот е оддалечен околу 60 км од Загреб и околу 30 км од Бјеловар. Се простира на површина од 238 км<sup>2</sup>. Во градот живеат 8.095 жители од кои 96% се Хрвати.
1 Население
Според пописот од 2001 година, подрачјето на градот Чазма имало 8.895 жители.
Пред новата територијална поделба на Хрватска, постоела поранешна голема општина Чазма, која го имала следниот етнички состав:
година на попис, вкупно, Хрвати, Срби, Југословени, останати
1991, 15.263, 13.897 (91,05%), 685 (4,48%), 234 (1,53%), 447 (2,92%)
1981, 16.632, 14.703 (88,40%), 779 (4,68%), 884 (5,31%), 266 (1,59%)
1971, 18.487, 17.013 (92,02%), 1.116 (6,03%), 168 (0,90%), 190 (1,02%)
1.1 Чазма (населено место)
* 2001 - 2.878
* 1991 - 2.785 (Хрвати - 2.540, Срби - 86, Југословени - 69, останати - 90)
* 1981 - 2.489 (Хрвати - 2.015, Југословени - 354, Срби - 66, останати - 54)
* 1971 - 1.754 (Хрвати - 1.564, Срби - 90, Југословени - 56, останати - 44)
2 Познати личности
* Славко Колар, хрватски книжевник
* Јанус Панониус, хрватско-унгарски книжевник
* Иво Хорват, хрватски ботаничар
* Иво Сердар, хрватски глумец
Општина Неготино-Полошко

:''За истоименото село, видете Неготино.''
Општина Неготино Полошко — рурална поранешна општина во Македонија, основана 1996 година, а престанала да постои со законот за територијална поделба на Македонија од 2004 година, кога била припоена на Општина Врапчиште. Седиште на општината било селото Неготино.
1 Населени места
Во Општина Неготино Полошко спаѓале следниве села: Горјане, Градец, Добри Дол, Ѓурѓевиште, Калиште, Ломница, Сенокос и Неготино.
2 Демографија
Според последниот попис на населението на Македонија од 2002 година, Општина Неготино-Полошко има 16.813 жители, од кои:
националност, број
Македонци, 16
Албанци, 16.710
Турци, 2
Срби, 1
Бошњаци, 7
останати, 77
Вестерланд (Германија)

Вестерланд (|Westerland; |Vesterland; зелриншки: ''Wäästerlön’'') — населено место во рамките на општината Зилт, во округот Северна Фризија, во Шлезвиг-Холштајн и главно средиште на островот Зилт во Северното Море. Од 1905 до 2008 година поседувал градски права.
Единствено помалите општини Лист, Венингштет-Брадеруп и Кампен се наоѓаат посеверно од него во Германија. Од 1 јануари 2009 година претставува дел од општината Зилт. Се наоѓа 70 километри северозападно од Хузум, 74 километри западно од Фленсбург, 134 километри северозападно од Кил и 186 километри северозападно од Хамбург.
Благодарение на неговиот богат, гламурозен живот и растечкиот туризам, Вестерланд го добил прекарот „Беверли Хилс“ во Германија.
1 Историја
Вестерланд е едно од поновите и посовремените места на островот Зилт. По поплавата на 1 ноември 1436 година и уништувањето на населбата Ајдум, преживеаните изградиле нова населба на североистокот во една рамнина. Стариот град, сега наречен Алт-Вестерланд („алт“ означува „стар“ на германски) бил првпат споменат во 1462 година. Во 1855 година станал приморска бањска заедница, а во 1905 година добил права на град. Во 1949 година бил признаен за приморски бањски град, со тоа издигнувајќи се на главен град на Зилт. Дотогаш, Кајтум го уживал овој статус. На пример, кон крајот на век, Кајтум сè уште ја поседувал единствената аптека на островот.
Благодарение на неговата средишна местоположба и центар на сите сообраќајни врски и неговата местоположба во сооднос со главните плажи, Вестерланд се истакнал со неговата надмоќ помеѓу другите места на Зилт во последните сто години.
2 Стопанство
Економијата на Вестерланд е силно насочена кон туризмот. Во 2002 година, Вестерланд бил втор зад Санкт Петер-Ординг по важност во туризмот во рамките на покраината Шлезвиг-Холштајн: 96.120 гости, од кои 271 (0,28%) од странство, остварени 819.935 ноќевања. Градот има 9.159 слободни кревети. На крајниот југ на градот, близу Хернум, постои простор за кампови. Вестерланд е главен центар за набавка, дистрибуција и услуги за жителите и посетителите на островот Зилт.
3 Збратимени градови
* Санкт Мориц, Швајцарија
4 Сообраќај
Зилт, а оттаму и Вестерланд, нема пристап до патишта. Затоа постои воз кој ги пренесува возилата, наречен ''Sylt-Shuttle'', кој тргнува од Нибил на копното и стигнува до Вестерланд. Железничката линија, наречена Мочуришна железница (''Marschbahn''), поминува на самиот Хинденбургов насип, долг 11,3 километри долж Ваденското Море, со што го поврзува Зилт со копното. Патничките 1возови, како локални, така и регионалните, исто така доаѓаат до Вестерланд, движејќи се по насипот. Вестерланд исто така го поседува Зилтскиот аеродром, како и автомобилски ферибот од соседниот дански остров Реме.
5 Луѓе
* Уве Далмајер — глумец
* Хајнц Рајнефарт — СС офицер и градоначалник
6 Галерија
Мат на последен ред

Мат на последен ред — шаховски поим, кој означува мат зададен од топ или дама на последниот ред од таблата, при што матираниот крал не е во можност да отстапи поради тоа што е попречен од неговите фигури (најчесто пешаци) на претпоследниот ред (видете на дијаграмот десно.
1 Вовед
Матовите на последен ред се чести во партиите одиграни меѓу послаби противници. Тоа е така поради тоа што почетниците обично не успеваат да го предвидат неизбежниот мат на последниот ред. Во партиите на повисоко ниво, иако матот не се јавува многу често, играта обично е под влијание на фактот дека шахистот кој треба да потроши време за да се одбрани од матот би можел да биде загрозен од други закани и тактички идеи.
Матовите на последен ред обично се спречени од страна на сојузнички топ или дама кои го заштитуваат последниот ред. Сепак, можно е противникот кој напаѓа да одвлече една од фигурите од нејзините одбранбени задолженија. На левиот дијаграм е прикажан пример во којшто белиот може да одигра и 1.Dxc6, но црниот не смее на тоа да одговори со 1...Txc6, бидејќи би следувало 2.Td8+ Txd8 3.Txd8# (мат на последен ред). Поради тоа, црниот го губи ловецот без соодветна компензација и нема добро продолжение заради заканата да загуби повеќе материјал со 2.Dxa8 или 2.Dxc8; на пример, 1...Da6 2.Dxa8! Txa8 3.Td8+ Txd8 4.Txd8#. Ако црниот се обиде да го заштити последниот ред, така што белата дама и ловец да бидат врзани, белиот би можел да ја сочува предноста од една фигура; на пример, 1...b5 (заштитувајќи го полето d8 со дамата) 2.Df3! (оставајќи го топот на c8 заглавен да го брани топот на а8) или 1...g6 (отворајќи вентил)) 2.Df6! и црниот сè уште не може да земе заради матот на последен ред.
2 Поврзано
* Мат
Општина Вруток

:''За истоименото село, видете Вруток.''
Општина Вруток — рурална поранешна општина во Македонија, основана 1996 година, а престанала да постои со законот за територијална поделба на Македонија од 2004 година, кога била припоена на Општина Гостивар. Седиште на општината било селото Вруток.
1 Населени места
Во Општина Вруток спаѓале следниве села: Вруток, Горно Јеловце, Долно Јеловце, Здуње, Лешница, Печково, Равен и Речане.
2 Демографија
Според потписот од 2002 година општината имала 5.999 жители.*Македонци - 808
*Албанци - 4.493
*Турци - 659
*Роми - 9
*Срби - 5
*Други - 25
3 Поврзано
* Општини во Македонија
* Општина Гостивар
* Вруток
Блашко Толев

Блашко Толев (, – Тетовско кале, , ) ― македонски бранител, војник во АРМ, учесник во воениот конфликт во Македонија во 2001 година. Загинал на 1 јули 2001 година на тетовското кале од минофрлачка граната, испукана од страна на терористите на [ОНА.
1 Животопис
1.1 Живот и војната 2001 година
Блашко Толев е роден на 30 март 1981 година во Кавадарци, но тој израснал во Марена од каде било и неговото семејство. Блашко бил израснат како селско дете. Требаше да ја продолжи вековната семејна традиција - сточарството. Завршил само осмо одделение. Во последните две години од неговиот живот, тој работел во Битола. Во шумското работел со коњи. Од Пелистер, влечел дрва. Во октомври 2000 година, тој заминал од Тиквешијата да го изврши долгот и го одслужи воениот рок во АРМ прво во Битола, а потоа во Штип. Кога започнал воениот конфликт 2001 година, тој активно зел учество во борбите во Тетовско и Кумановско. Откако заминал како војник, само еднаш дошол на два дена, за Велигден. Не користел редовно отсуство, очекувајќи порано да го пуштат. Во петокот, на 29 јуни 2001 година, бил кај командантите и побарал да го пуштат, бидејќи рокот си го ослужил. Му кажале дека треба да остане до вторникот, додека да дојде смената од нови војници. Блашко не го дочекал вторникот и загинал на 1 јули 2001 година на Тетовското Кале во минофрлачки напад.
Блашко Толев бил прва жртва од овој крај во конфликтот од 2001 година. Толев, како припадник на редовниот состав на Армијата на Република Македонија, на само 20 години го жртвувал својот живот за одбраната на Македонија. Вечен останува споменот како и паметникот над неговиот гроб во кавадаречкото село Марена.
За загинатиот Блашко Толев постои и споменик во селото Долна Бошава.
Во 2012 година, Претседателот на Советот на Општина Кавадарци, Илија Тренчев, посочил дека наскоро на седница на Совет на општина Кавадарци ќе биде донесена одлука за преименување на улица во Кавадарци со името на Блашко Толев. Блашко Толев посмртно бил одликуван со медал за храброст од Претседателот на Р Македонија.
Општина Долна Бањица

:''За истоименото село, видете Долна Бањица.''
Општина Долна Бањица — рурална поранешна општина во Македонија, основана 1996 година, а престанала да постои со законот за територијална поделба на Македонија од 2004 година, кога била припоена на Општина Гостивар. Седиште на општината била населбата Долна Бањица.
1 Населени места
Во Општина Долна Бањица спаѓале следниве села: Горна Бањица, Горна Ѓоновица, Долна Бањица, Долна Ѓоновица, Митрој Крсти, Симница и Сушица.
2 Демографија
Според последниот попис на населението на Македонија од 2002 година, Општина Долна Бањица има 9.467 жители, од кои:
националност, број
Македонци, 1.567
Албанци, 4.743
Турци, 2.767
Роми, 324
Власи, 0
Срби, 5
Бошњаци, 0
останати, 61
3 Поврзано
* Општина Гостивар
* Општини во Македонија
* Долна Бањица
Миле Гиноски

Миле Гиноски (Пополжани, – Рибница, ) ― македонски бранител, резервист во АРМ, учесник во Воениот судир во Македонија во 2001 година. Загинал на 23 јули 2001 година, во заседа од единица водена од поранешниот заменик министер за одбрана и дезертер од АРМ.
1 Животопис
1.1 Живот, војната 2001 година и смрт
Миле Гиноски, меѓу пријателите познат по прекарот Гина, е роден на 5 март 1958 година во селото Пополжани, Кичевско. Загинал на 23 јули 2001 година, во заседа од единица водена од поранешниот заменик министер за одбрана и дезертер од АРМ, Талат Џафери.
На 23 јули 2013, на денот од годишнината од смртта, бил откриен спомен-обележје во негова чест во близина на родното село Пополжани. Миле Гиноски посмртно е одликуван со медал за храброст од Претседателот на Р Македонија.
Фејзо Џеладиновски

Фејзо Џеладиновски (Елово, Скопско, – , Скопска Црна Гора, ) - македонски бранител, приправник во АРМ, учесник во воениот конфликт во Македонија во 2001 година. Загинал на 3 јули 2001 година, во заседа 800 метри од караулата Танушевци од минофрлачки оган.
1 Животопис
1.1 Живот, војната 2001 и смрт
Како и секој татко, така и Ферид гордо го испрати својот син Фејзо во армијата која треба да ја чува и да ја брани ако затреба земјата и нејзината слобода и интегритет. Со своите војнички другари и 20 годишниот Фејзо се најде на границата недалеку од Танушевци.
Одговорноста и чесната задача да се бранат мегите на татковината, ја чувствуваат сите кои само еднаш се движеле на граничниот појас. Беше таму со младешката храброст и омилениот војник Фејзо.
На 3 јули 2001 година откако го пречекаа конвојот на Рамно што доаѓаше од касарна Илинден почнаа да се повлекуваат према караула Танушевци каде што требаше да се истовари храната и останатите намирници предвидени за војската од караула Танушевци, Кодра Фура, и школ. Танушевци. Времето беше врнежливо и доста магловито. На 800 метра пред караула Танушевци се случува заседата. Имено, и покрај големото обезбедување кое беше претходно поставено припадници на ОНА прво отвориа оган на десната страна од патот при што го свртеа вниманието на војската (претежно резервисти), а после тоа од левата страна на патот од страна на стариот пат што води према с. Танушевци притрчува припадник на ОНА и со ракетен фрлач Зоља смртно го погодува (на три дена пред завршување на воениот рок) Фејзо во главата, при што транспортното возило Леонидас со кое управуваше тој без контрола застанува на сам бездна.
Откако го извлекоа телото на Фејзо, војн. по дог. Сашо И. се пријави како доброволец (иако немаше претходно искуство) да го извлече Леонидасот. Го закачиа со сајла за Тенк Т55, мрднува едно метро, и поради лошата команда сајлата се откачува од Тенкот, при што Леонидасот прави десетица превртувања во бездна. На тој ден покрај тоа што погинува Фејзо, со траен инвалидитет останува и војн. по догов. Сашо И. Фејзо Џеладиновски посмртно е одликуван со медал за храброст од Претседателот на Р Македонија.
ATC код P01

1 P01A Агенси против амебијаза и други протозоични болести
1.1 P01AA Хидроксихинолински деривати
:P01AA01 Броксихинолин
:P01AA02 Клиохинол
:P01AA04 Хлорхиналдол
:P01AA05 Тилброхинол
:P01AA52 Клиохинол, комбинации
1.2 P01AB Нитроимидазолни деривати
:P01AB01 Метронидазол
:P01AB02 Тинидазол
:P01AB03 Орнидазол
:P01AB04 Азанидазол
:P01AB05 Пропенидазол
:P01AB06 Ниморазол
:P01AB07 Секнидазол
:P01AB51 Метронидазол, комбинации
1.3 P01AC Дихлороацетамидни деривати
:P01AC01 Дилоксанид
:P01AC02 Клефамид
:P01AC03 Етофамид
:P01AC04 Теклозан
1.4 P01AR Соединенија на арсен
:P01AR01 Арстинол
:P01AR02 Дифетарзон
:P01AR03 Гликобиарзол
:P01AR53 Гликобиарзол, комбинации
1.5 P01AX Други агенси против амебијаза и други протозоични болести
:P01AX01 Хиниофон
:P01AX02 Еметин
:P01AX04 Фанхинон
:P01AX05 Мепакрин
:P01AX06 Атоваквон
:P01AX07 Триметрексат
:P01AX08 Тенонитрозол
:P01AX09 Дехидроеметин
:P01AX10 Фумагилин
:P01AX11 Нитазоксанид
:P01AX52 Еметин, комбинации
2 P01B Антималарици
2.1 P01BA Аминохинолини
:P01BA01 Хлорохин
:P01BA02 Хидроксихлорохин
:P01BA03 Примахин
:P01BA06 Амодиахин
:P01BA07 Тафенохин
2.2 P01BB Бигваниди
:P01BB01 Прогванил
:P01BB02 Циклогванил ембонат
:P01BB51 Прогванил, комбинации
2.3 P01BC Метанолхинолини
:P01BC01 Хинин
:P01BC02 Мефлохин
2.4 P01BD Диаминопиримидини
:P01BD01 Пириметамин
:P01BD51 Пириметамин, комбинации
2.5 P01BE Артемизинин и деривати, чисти
:P01BE01 Артемизинин
:P01BE02 Артеметер
:P01BE03 Артесунат
:P01BE04 Артемотил
:P01BE05 Артенимол
2.6 P01BF Артемизинин и деривати, комбинации
:P01BF01 Артеметер и лумефантрин
:P01BF02 Артесунат и мефлохин
:P01BF03 Артесунат и амодиахин
:P01BF04 Артесунат, сулфаметопиразин и пириметамин
:P01BF05 Артенимол и пиперахин
:P01BF06 Артесунат и пиронаридин
2.7 P01BX Други антималарици
:P01BX01 Халофантрин
:P01BX02 Артеролан и пиперахин
3 P01C Агенси против лајшманијаза и трипанозомијаза
3.1 P01CA Нитроимидазолни деривати
:P01CA02 Бензнидазол
3.2 P01CB Соединенија на антимон
:P01CB01 Меглумин антимонат
:P01CB02 Натриум стибоглуконат
3.3 P01CC Нитрофурански деривати
:P01CC01 Нифуртимокс
:P01CC02 Нитрофурал
3.4 P01CD Соединенија на арсен
:P01CD01 Меларзопрол
:P01CD02 Ацетарзол
3.5 P01CX Други агенси против лајшманијаза и трипанозомијаза
:P01CX01 Пентамидин изетионат
:P01CX02 Сурамин натриум
:P01CX03 Ефлорнитин
:P01CX04 Милтефозин
Бернули (семејство)

Семејството Бернули (|Bernoulli) е најкарактеристичен пример затоа како наследноста и околината играат огромна и рамноправна улога во создавањето на генијални личности. Во три генерации на семејството Бернули имало осум математичари, неколку истакнати, од кои сите не почнале така, но кај сите нив математичкиот талент на крај, сепак превладал над другите интереси.
Бернулиевите, како и други протестантски семејства, избегале во 1583 од верски причини, од Антверпен, Холандија во Франкфурт. Подоцна се населиле во Базел, Швајцарија. Тие биле многу богати трговци. Кај повеќе членови од семејството Бернули математичкиот талент, латентен низ генерации, дошол до израз кога во науката се создале услови за таков развој. Меѓу нив, најголем придонес за математиката дале Јакоб, неговиот брат Јохан и Даниел, синот на Јохан.
Никола имал три сина кои станале основата на династијата на математичари:
* Јакоб Бернули (1654–1705), математичар по кој се именувани Бернулиевите броеви и автор на ''Уметноста на претпоставката''* Никола Бернули (1662–1716), уметник и советник на Базел
* Јохан Бернули (1667–1748), математичар и ран посвојувач на калкулусот.
Покрај горенаведените личности, Бернулиевото семејство создало многу познати уметници и научници, поточно број на славни математичари во осумнаесеттиот век:
* Никола I Бернули (1687–1759), математичар и основоположник на Санкт Петербуршкиот парадокс
* Никола II Бернули (1695–1726), математичар кој работел на диференцијални равенки и веројатност
* Даниел Бернули (1700–1782), создавач на Бернулиевиот принцип
* Јохан II Бернули (1710–1790), математичар и физичар
* Јохан III Бернули (1744–1807), астроном, географ и математичар
* Јакоб II Бернули (1759–1789), физичар и математичар
* Ханс Бено Бернули (1876–1959), швајцарски архитект на дваесеттиот век
Општина Џепчиште

:''За истоименото село, видете Џепчиште.''
Општина Џепчиште — рурална поранешна општина во Македонија, основана 1996 година, а престанала да постои со законот за територијална поделба на Македонија од 2004 година, кога била припоена на Општина Тетово. Седиште на општината било селото Џепчиште.
1 Населени места
Во Општина Џепчиште спаѓале следниве села: Ѓермо, Једоарце, Отуње, Порој, Сетоле и Џепчиште.
2 Демографија
Според последниот попис на населението на Македонија од 2002 година, општината Џепчиште брои 7.919 жители, од кои:
Народност, број
Македонци, 90
Албанци, 7.788
Турци, 0
Роми, 0
Власи, 1
Срби, 0
Бошњаци, 0
останати, 40
3 Поврзано
* Општина Тетово
* Општини во Македонија
* Џепчиште
Сутјеска

Сутјеска (|Sutjeska/Сутјеска) — река во Република Српска, Босна и Херцеговина, притока на Дрина, во која се влева кај Фоча. Зборот „сутјеска“ значи кратка клисура.
Реката е најпозната како место на одигрување на значајната Битка на Сутјеска (1943) во Втората светска војна.
1 Географија
Сутјеска е сместена во Националниот парк „Сутјеска“ и ја дели планината Зеленгора од планините Маглиќ, Волујак и Биоч, со впечатлива клисура длабока 1.200 м и долината Тјентиште.
Поради големиот пад од 1.037 метри, Сутјеска е многу брза и располага со околу 20.000 кВч хидроенергија.
2 Притоки
Реката ги има следниве притоки:
* леви: Клобучарица, Јабучница и Хрчавка;
* десно: Сушки Поток, Приевор и Перуќица.
3 Поврзано
* Перуќица
* Национален парк Сутјеска
* Тара (река)
* Пива (река)
* Дрина
* Неретва
Тенинг

Тенинг (|Tönning; долногермански: ''Tünn'', ''Tönn'' или ''Tönnen''; |Tønning; севернофризиски: ''Taning'') — град во округот Северна Фризија, во Шлезвиг-Холштајн, Германија. Во текот на Големата северна војна, Тенинг двапати се нашол под опсада.
Кон Тенинг припаѓаат местата Катинг, Катингзил, Олферзум и Грос Олферзум.
1 Географија
Градот се наоѓа на реката Ајдер близу нејзиното устие во Северното Море.
2 Поврзано
* Полуостров Ајдерштет
Задушен мат

Задушен мат — шаховски поим, кој означува мат зададен од страна на коњ, при што матираниот крал не е овозможен да отстапи поради тоа што е опколен (или задушен) од сопствените фигури.
Матот обично се задава на аголот од таблата, бидејќи таму кралот може да биде задушен со помалку фигури. Најчест облик во којшто се јавува задушениот мат е оној прикажан на дијаграмот десно. Коњот на f7 му задава мат на кралот на h8, кој е оневозможен да го избегне шахот заради топот на g8 и пешаците на g7 и h7. Слично, белиот крал исто така може да биде матиран на полето h1 од страна на црн коњ на f2. Соодветни матови на полињата а8 и а се поретки, бидејќи кратката рокада е почеста затоа што безбедно го сместува кралот поблиску до аголот отколку што тоа го нуди големата рокада.
1 Вовед
За да може задушениот мат да се појави во партија, обично е потребно да се жртвува материјал со цел да се овозможи фигурите да го задушат кралот, бидејќи не е веројатно дека шахистот доброволно ќе го опколи својот крал со фигури во позиција во којашто е можно да се зададе задушен мат.
2 Поврзано
* Мат
Лист (Зилт)

Лист на Зилт (|List auf Sylt, порано само Лист) — најсеверна општина во Германија, сместена на островот Зилт во Северното Море, близу Данска во рамките на округот Северна Фризија, во сојузната покраина Шлезвиг-Холштајн. Местото е најсеверната точка во земјата.
1 Историја
Лист првично бил данска населба, составена од две фарми. Лист бил дел од кралските енклави, кои биле мали области на Кралството Данска сместени во рамките на Војводството Шлезвиг, кое исто така било управувано од данскиот крал. По данско-германската војна во 1864 година, Лист станал дел од Прусија. Референдумот во 1920 година ја повлекол границата северно од Лист, додека следниот остров (Реме) бил вратен на Данска. По Првата светска војна, Лист станал поморска воздухопловна база. Многу градби биле изградени во текот на нацистичкиот период. Од 1950-тите години, економијата на Лист главно се потпира на туризмот.
2 Географија
Лист е опкружен од дини и низини и како и остатокот на островот, поседува одлични плажи.
3 Сообраќај
Постои ферибот од Лист до данскиот остров Реме. Еден единствен пат води на југ до главниот град на островот Вестерланд.
Општина Камењане

:''За истоименото село, видете Камењане.''
Општина Камењане — рурална поранешна општина во Македонија, основана во 1996 година, а престанала да постои со законот за територијална поделба на Македонија од 2004 година, кога била припоена на Општина Боговиње. Седиште на општината било селото Камењане.
1 Населени места
Во Општина Камењане спаѓале следниве села: Горно Палчиште, Горно Седларце, Долно Палчиште, Јеловјане, Камењане, Новаќе, Синичане и Урвич.
2 Демографија
Според последниот попис од 2002 година, општината Камењане имала 14.442 жители, од кои:
* Македонци - 32
* Албанци - 13.165
* Турци - 1.179
* Бошњаци - 9
* Други - 57
3 Поврзано
* Општина Боговиње
* Општини во Македонија
* Камењане
Ретка болест

Ретка болест е било која болест која што афектира мал процент од населението. Во Европа, болеста се смета ретка, ако таа влијае на 1 во 2.000 луѓе. Во САД за ретка болест се смета болест што зафаќа помалку од 200.000 Американци. До сега се откриени шест до седум илјади ретки болести, но и нови болести редовно се опишуваат во медицинската литература.
Многу од ретките болести се генетски, и се присутни во текот на целиот живот, иако не секогаш симптомите се јавуваат веднаш. Со само еден дијагностициран пациент дефициенцијата на рибоза-5-фосфат изомераза се смета за најретка генетска болест.
ATC код G04

1 G04B Урологици
1.1 G04BA Закиселувачи
:G04BA01 Амониум хлорид
:G04BA03 Калциум хлорид
:QG04BA90 Метионин
1.2 G04BC Растворувачи на уринарен конкремент
:QG04BC90 Тиопронин
1.3 G04BD Лекови за зачестено мокрење и инконтиненција
:G04BD01 Емепрониум
:G04BD02 Флавоксат
:G04BD03 Меладразин
:G04BD04 Оксибутинин
:G04BD05 Теродилин
:G04BD06 Пропиверин
:G04BD07 Толтеродин
:G04BD08 Солифенацин
:G04BD09 Троспиум
:G04BD10 Дарифенацин
:G04BD11 Фезотеродин
:G04BD12 Мирабегрон
1.4 G04BE Лекови кои се користат при еректилна дисфункција
:G04BE01 Алпростадил
:G04BE02 Папаверин
:G04BE03 Силденафил
:G04BE04 Јохимбин
:G04BE06 Моксисилит
:G04BE07 Апоморфин
:G04BE08 Тадалафил
:G04BE09 Варденафил
:G04BE10 Аванафил
:G04BE11 Уденафил
:G04BE30 Комбинации
:G04BE52 Папаверин, комбинации
1.5 QG04BQ Уринарни алкализатори
:QG04BQ01 Натриум бикарбонат
1.6 G04BX Други урологици
:G04BX01 Магнезиум хидроксид
:G04BX03 Ацетохидроксаминска киселина
:G04BX06 Феназопиридин
:G04BX10 Сукцинимид
:G04BX11 Колаген
:G04BX12 Фенил салицилат
:G04BX13 Диметил сулфоксид
:G04BX14 Дапоксетин
:G04BX15 Пентозан полисулфат натриум
:G04BX16 Тиопронин
:QG04BX56 Феназопиридин, комбинации
:QG04BX90 Ефедрин
:QG04BX91 Фенилпропаноламин
2 G04C Лекови кои се користат при доброќудна простатична хипертрофија
2.1 G04CA Алфа-адренорецепторни антагонисти
:G04CA01 Алфузосин
:G04CA02 Тамсулозин
:G04CA03 Теразосин
:G04CA04 Силодосин
:G04CA51 Алфузосин и финастерид
:G04CA52 Тамсулозин и дутастерид
:G04CA53 Тамсулозин и солифенацин
:G04CA54 Тамсулозин и тадалафил
2.2 G04CB Тестостерон-5-алфа редуктаза инхибитори
:G04CB01 Финастерид
:G04CB02 Дутастерид
2.3 G04CX Други лекови кои се користат при доброќудна простатична хипертрофија
:G04CX01 Кора од Prunus africana
:G04CX02 Плод од Sabalis serrulatae
:G04CX03 Мепартрицин
:QG04CX90 Осатерон
Велика сабота

Велика сабота или Велјасабота (|Μεγάλο Σάββατο, |Sabbatum Sanctum) — ден од Страдалната седмица. Според источното христијанство тој е осми ден од Страсната седмица, односно 7 дена по Лазаровата сабота и шест по Цветници. А според западното христијанство тој е седми ден од страсната седмица, односно шест дена по Цветници. Велика сабота е посветена на споменот на пребивањето на Исус Христос во гробот, и Неговото слегување во адот. Сабота, значи покој. Велика сабота е ден на покојот, ден на Покојникот, ден на Најголемиот покој и на Најголемиот Покојник. Тоа е денот меѓу смртта и воскресението, меѓу Петок и Велигден, денот што ги спојува распнувањето и радоста. Денот на Големиот Покој е времето кога Христовото тело е во гробот. Покојникот е внатре од вчера. Овој е втор ден на христијанската жалост, тага и молк. Ден на длабоко молчание, созерцание и покој. Сабота е денот на оплакувањето на Покојникот. Тогаш, Христовата Мајка – Пресветата Богородица и жените мироносици, по погребението, го оплакувале Исуса Христа. Денес на овој ден се изразува болката, тагата и жалоста на Пресвета Богородица. Велика сабота е определена како Ден за чување на гробот.
1 Обичаи
Во Македонија некои на Велика сабота, за празник ја сметаат само додека се во црквата, а потоа може да се работи. На овој ден се прават последните подготовки за празникот, се чисти куќата и се готви храна. Во Мариово жените ги переле појасите верувајќи дека не ќе ги боли половината во текот на годината кога ќе копаат и жнијат. Вечерта, околу полноќ, се оди во црквата каде што секој носи црвено јајце. Во Радовиш носеле и свеќа и зелено гранче или цвеќе, а свеќата запалена од свештеникот ја носеле дома и со неа го запалувале огнот. На полноќ сите присутни со тропарот „Христос воскресе“ трипати ја обиколуваат црквата. Во црквата се останува за големата литургија, а потоа се причестуваат, се кршкаат со црвените јајца и се омрсуваат. На малите деца во саботата навечер под перницата им ставаат црвено јајце што им го даваат утрото во неделата кога ги водат во црквата.
Босански вилает

Босански вилает — првостепена управна единица (вилает) на Отоманското Царство, претежно на територијата на денешна Босна и Херцеговина. Се граничел со Косовскиот вилает на југ. Пред управната реформа од 1867 г., единицата се нарекувала Босански пашалак. Во подоцнежниот дел на XIX век вилаетот зафаќал површина од .
Вилаетот на дело престанал да постои со австроунгарската окупација на БиХ во 1878 г., но формално траел сè до 1908 г. иако бил под управа на австроунгарска управа. Таа година Австроунгарија официјално го припоила како своја територија.
1 Управни единици
Босанскиот вилает се состоел од следниве санџаци:# Босански санџак
# Зворнички санџак
# Херцеговски санџак
# Травнички санџак
# Бихаќски санџак
2 Валии
Со вилаетот управувале следниве валии:
* Шериф Осман-паша
* Сафвет-паша
* Акиф Мехмед-паша
* Мехмед Асим-паша
* Мехмед Рашид-паша
* Мустафа Асим-паша
* Дервиш Ибрахим-паша
* Ахмед Хамди-паша
* Реуф-паша
* Ибрахим-паша
* Мехмед Назиф-паша
3 Поврзано
* Отоманска Босна и Херцеговина
* Херцеговски пашалак
* Новопазарски санџак
Теодор Шторм

Ханс Теодор Волдзен Шторм (|Hans Theodor Woldsen Storm; во — во Хадемаршен; често познат само како Теодор Шторм) — германски писател, кој бил познат како лиричар и автор на романи и проза како дел од германскиот реализам. По професија бил правник.
1 Живот
Шторм е роден во малиот град Хузум, на западниот брег на Шлезвиг, тогаш формално самостојано војводство управувано од кралот на Данска. Негови родители биле адвокатот Јохан Казимир Шторм (1790-1874) и Луси Шторм, родена Волдзен (1797-1879).
Штом одел на училиште во Хузум и во Либек, а студирал право во Кил и Берлин. Додека бил студент по право го објавил првото издание на поезија со браќата Тихо и Теодор Момзен.
Од 1843 година додека неговиот влез не бил забранет од данските власти во 1852 година работел како адвокат во Хузум. Во 1853 година, Шторм се преселил во Потсдам, а подоцна во Хајлбад Хајлигенштат во Тирингија во 1856 година. Се вратил во Хузум во 1865 година откако Шлезвиг станал дел од Прусија и станал окружен раководител („Landvogt“). Во 1880 година, Шторм се преселил во Хадемаршен, каде ги поминал неговите последни години во пишување и умрел од рак на 70 години.
Шторм двапати се женел, најпрвин со Констанце Есмарх, која умрела во 1864 година и потоа со Доротеја Јенсен.
2 Дела
Шторм бил еден од најважните германски писатели во век, како дел од реализмот. Напишал бројни приказни, поеми и романи. Негови две најпознати дела се романите „Имензе“ (''Immensee''; 1849) и „Јавачот на бел коњ“ (''Der Schimmelreiter''), најпрвин објавен во април 1888 година. Друг објавени дела се неколку изданија на неговите поеми (1852), новелата ''Pole Poppenspäler'' (1874) и новелата ''Aquis submersus'' (1877).
3 Анализа
Како Фридрих Хебел, и Теодор Шторм бил дете на Северното Море, но додека поезијата на Хебел има одвај некаков белег на неговиот роден крај, Шторм повторно и повторно се навраќа на чистата убавина на големите калливи рамнини, заканувачката море и неплодните пасишта — и додека Хебел се оддалечил од неговиот дом, Шторм се држи до него со љубоморна љубов. Во „Јавачот на бел коњ“, последниот од неговите 50 романи и сметан за ремек-дело на Шторм, дејствието во руралниот северногермански брег е средишно за пријатната и суеверна атмосфера и поставува сцена за борбата на човекот со природата — браните и морето.
Негови омилени поети биле Јозеф фон Ајхендорф и Едуард Мерике и влијанието на првиот е лесно забележливо во подоцнежната поезија на Шторм. Во текот на летна посета на Баден-Баден во 1864 година, каде бил поканет од неговиот пријател, писателот и сликарот Лудвиг Пич, се запознал со големиот руски писател Иван Тургенев. Разменувале писма и копии на нивни дела со години.
Алитушки округ

Алитушки округ (|Alytaus apskritis) — најјужен од десетте окрузи во Литванија. Административен центар е градот Алитус. Територијата на округот ја опфаќа етнографската област Ѕукија. На 1 јули 2010 г. е укината окружната управа, и оттогаш округот е територијална и статистичка единица.
1 Општини
Округот е составен од следниве општини (самоуправи):
* Алитус
* Алитушки реон
* Друскининкајски реон
* Лазидиски реон
* Варенски реон
2 Географија
Во округот се наоѓа познатиот бањски град Друскининкај со популарност забавен паркГрутас, наречен и „Сталинов свет“. Во Алтушкиот округ има преку 420 езера.
Ѕвезди и прачки

Ѕвезди и прачки — поими во комбинаториката, кои нудат графичка помош при изведувањето на неколку комбинаторни теореми. Овие поими биле попларизирани до страна на Вилијам Фелер во неговото дело „Вовед во теоријата на веројатност и нејзината примена“ од 1950 година. Тие може да се употребат за решавање на многу едноставни проблеми со пребројување, како на пример на колку начини може да се стават ''n'' идентични топчиња во ''k'' различни корпи.
1 Тврдења на теоремите
1.1 Прва теорема
За секоја двојка на позитивни броеви ''n'' и ''k'', бројот на подредени низи ''k'' од позитивни броеви чиј збир ''n'' е зададен со биномниот коефициент <math>\textstyle{n - 1\choose k-1}</math>.
1.2 Втора теорема
За секоја двојка на позитивни броеви ''n'' и ''k'', бројот на различни подредени низи ''k'' од ненегативни броеви чиј збир ''n'' е зададен со биномниот коефициент <math>\tbinom{n + k - 1}{n}</math> или еквивалентно со повеќемножествениот број <math>\left(\!\tbinom{k}{n}\!\right)</math>, којшто ги вбројува повеќемножествата со кардиналност ''n'' и елементи преземени од множество со ''k'' елементи (за <math>n=k=0</math> и двата броја е одредено да изнесуваат 1).
2 Пример
На пример, ако ''n'' = 5, ''k'' = 4 и множеството со големина ''k'' е {a, b, c, d}, тогаш ★|★★★||★ го претставува повеќемножеството {a, b, b, b, d} или подредената низа од четири члена (1,3,0,1). Приказот на било кое повеќемножество во овој пример користи пет ѕвезди (''n'') и три прачки (''k'' - 1).
Седум идентични монети од по еден денар треба да бидат расптределени меѓу три лица, така што секој од нив да добие најмалку еден денар. Во овој случај, бројот на ѕвезди ''n'' = 7 и бројот на прачки ''k'' = 3, па оттаму има <math>\textstyle{7 - 1 \choose 3-1} = 15</math> начини да се распределат монетите.
Моравски музеј

Моравски музеј (|Moravské zemské muzeum) — музеј во Брно, Чешка, втор најголем и најстар музеј во земјата
Отворен е во 1817 г. и денес содржи преку 6 милиони предмети од најразлични полиња на науката и културата.
Трка околу Фландрија 2015

Трка околу Фландрија 2015 — 99. издание на велосипедската класична трка Трка околу Фландрија. Се одржала на 5 април и била осма трка во сезоната на Светската турнеја. Трката е еден од класиците на калдрма и е втор од велосипедските монументи во календарот за 2015 година. Првакот од 2014 година бил Фабијан Канчелара; тој не ја бранел титулата по напукнувањето на две ребра при пад на Е3 Харелбеке.
Трката била освоена од Александер Кристоф во спринт пред Ники Терпстра, додека Грег ван Авермат завршил на третото место.
1 Екипи
Бидејќи Трката околу Фландрија е дел од Светската турнеја, сите 17 UCI World Tour екипи биле автоматски поканети и се обврзани да испратат екипа. Организаторите на трката, исто така, дале осум специјални покани на професионалните континентални екипи. Групата била составена од 25 екипи.
Екипи во Светската турнеја биле:
*****************
Екипи кои добиле специјални покани биле:
********
2 Резултати
, Велосипедист, Екипа, Време, Бодови заСветската турнеја
1, 6ч 26’ 38”, 100
2, и.в., 80
3, + 7”, 70
4, + 17”, 60
5, + 35", 50
6, + 35", 40
7, + 48", 30
8, + 48", 20
9, + 48", 10
10, + 48", 4
Вјестоничка Венера

Вјестоничка венера или Венера од Долни Вјестонице (|Věstonická Venuše) — статуетка од типот „палеолитска Венера“ пронајдена на палеолитското наоѓалиште Долни Вјестонице, јужно од Брно во Моравија, Чешка, на подножјето на ридот Дјевин. Изработена е околу 29.000&ndash; (граветска култура) и претставува најстара досега пронајдена керамичка ракотворба, заедно со неколку други најдени во околината.
1 Опис
Статуетката е висока 111 и кај колковите глина, изработена од глина печена на релативно ниска температура.
Ја следи општата морфологија на останатите палеолитски Венери: особено големи гради, стомак и колкови како симбол на плодноста, релативно мала глава и малку детаљи на остатокот од телото.
Палеолитската населба Долни Вјестонице во Моравија почнала систематски да се истражува во 1924 г. по идеја на Карел Абсолон. Покрај статуетката, на наоѓалиштето се пронајдени глинени животни (мечка, лав, мамут, коњ, лисица, носорог и був) и преку 2.000 топчиња од печена глина.
Самата Венера е пронајдена на 13 јули 1925 г. во слој од пепел, скрешена на два дела. Порано стоела изложена во Моравскиот музеј во Брно, но денес се чува во заштитени услови и ретко е достапна за јавноста, обично како дел од патувачки изложби низ земјата. Стручните лица повремено ја испитуваат, со цел да дознаат повеќе за луѓето што ја создале. Во 2004 г. е направена томографска снимка, на која е утрден отпечаток на дете од на возраст од 7 до 15 години, кое ја држело во раце пред да биде ставена на печење.
2 Галерија
3 Поврзано
* Вилендорфска Венера
* Холефелшка Венера
* Адам од Говрлево
Нефректомија

Нефректомија е хируршко отстранување на бубрег.
1 Историја
Првата успешна нефректомија е извршена од страна на германскиот хирург Густав Симон на 2 август 1869 година во Хајделберг. Симон претходно ја извел операцијата на експериментални животни. Со тоа тој покажал дека еден здрав бубрег може да биде доволен за излачување на урина кај луѓето.
Шевролет

Шевролет (''Chevrolet'') — американска автомобилска марка на претпријатието Џенерал Моторс.
Основана е во 1911 година. Главното седиште на Шевролет е во градот Детроит, Мичиген. Освен автомобили со оваа марка се произведуваат и камиони. Шевролет е најраспространетата марка на Џенерал Моторс со над 20 различни модели.
1 Галерија